《愛回家之開心速遞》已經成為大家茶余飯後討論嘅熱門劇集,不過劇組嘅CP結果仲係一個謎,「TVB小花」周梓盈飾演嘅垃圾清同Terry(李偉健飾演)都埋下一段感情線,令人十分期待。
可惜,感情線啱有,周梓盈就畀TVB炒魷魚,正式宣佈離開TVB。
周梓盈表示:「雖然離開或者留低并唔係佢一個人可以決定,但都感激TVB七年嚟給予佢栽培同機會,恢復自由身之後,佢會休息一下,再好好諗一下未來嘅動向。」
現年28歲嘅周梓盈曾經簽約模特兒公司,2011年加入過嫩模團體Donut,曾經唱過合唱同出寫真等。
關於嫩模時期嘅生活,周梓盈曾經接受訪問時傾到,模特兒工作唔定時又冇底薪,而且佢又拒絕離譜性感演出,所以錯失唔少工作機會,曾經長達2至3個月冇嘢做。
周梓盈出嚟做嘢咁多年卻唔可以畀家用,佢只可以留喺屋企,難得有活動,但又冇錢打扮,唯有借衫,喺活動結束之後退衫。
周梓盈有經歷過冇收入嘅日子,又試過喺屋企喊,因為收入唔穩定喺屋企人勸諭之後,試過離開娛樂圈轉做文員,但幾個月之後就發覺自己仲係對做戲有興趣,所以轉投TVB藝員訓練班成為藝員。
周梓盈直到2018年開始喺處境劇《愛回家之開心速遞》飾演垃圾清一角為人熟悉,其實周梓盈有人氣都有外形,TVB都可以培養,不過可能佢冇後臺都冇廣告商家支持,唯有做犧牲品。
唔理點樣,都係希望周梓盈喺之後嘅事業上可以有所成就,期待佢嘅表演!
Like MisshkNews Facebook!不出门也能知天下事~